Slegte nuus vir diesel-motoriste - Maroela Media
Slegte nuus vir diesel-motoriste
Motoriste kan vanaf volgende week 'n geringe verandering in die petrolprys te wagte wees, maar dieselpryse gaan meer beduidend styg.
Die departement van energie het Vrydag aangekondig dat die prys van 93-oktaan petrol effens sal daal met 2c/liter terwyl die prys van 95-oktaan petrol met 4c/liter sal styg. Diesel se prys sal met tussen 51c en 53c/liter styg.
"Die hoofredes vir die brandstofprysaanpassing is die verswakking van die rand teen die Amerikaanse dollar, wat 'n negatiewe impak op petrolpryse gehad het, asook die effense vermindering van die prys van ru-olie in September in vergelyking met Augustus," het die departement gesê.
Die prys van paraffien sal met 67c/liter styg, terwyl die prys van vloeibare petroleumgas met 11c/kg sal styg.
Publiek verbied by UKZN-studente se verhoor ná dreigemente
En gaan kyk ons buurlande Namibië en Botswana se brandstof pryse bly dieselfde. Iewers kort alweer geld waarvoor ons moet hoes! Pragtig van ons puik regering.
Dis nie snaaks nie,. hulle kort fonse vir die e`tol projek wat van die begin af n flop was, hoe is dit moontlik dat diesel wat ook van ru olie vervaardig word met vyftig sent styg, die ouens wat die pryse bepaal werk vir die ANC.